వేణు (హాస్యనటుడు)

వేణు ఒక హాస్యనటుడు, దర్శకుడు. తేజ దర్శకత్వంలో వచ్చిన జై సినిమాతో సినీ రంగంలో ప్రవేశించాడు. ఈటీవీలో ప్రసారమవుతున్న జబర్దస్త్ కార్యక్రమంలో వేణు వండర్స్ అనే పేరుతో ఒక బృందం నడిపాడు. 200 పైగా సినిమాల్లో నటించాడు. 2023 లో బలగం అనే చిత్రానికి దర్శకత్వం వహించాడు.

 వ్యక్తిగత జీవితం 
వేణు స్వస్థలం తెలంగాణాలోని సిరిసిల్ల. తల్లిదండ్రులకు వేణు తొమ్మిదో సంతానం. వీరు కూరగాయల వ్యాపారం చేసేవారు. వాళ్ళకి ఆ పనుల్లో సాయపడుతూ చదువుకున్నాడు. అదే పనిలో వాగుడుకాయ అని పేరు కూడా తెచ్చుకున్నాడు. మార్షల్ ఆర్ట్స్ నేర్చుకుని రెండు సార్లు స్టేట్ ఛాంపియన్ కూడా అయ్యాడు. కానీ ఆ తర్వాత సినిమాల మీద ఆసక్తి కలిగి ఇంటి నుంచి బయటికి వచ్చాడు.
 కెరీర్ 
ప్రారంభంలో నవకాంత్ అనే రచయిత దగ్గర మూడు నెలలు సహాయకుడిగా పనిచేశాడు. సినిమా రంగంలో ఉన్నవారికి దగ్గరగా ఉంటే అవకాశాలు తొందరగా వస్తాయని భావించి నటుడు చిత్రం శ్రీను దగ్గర రెండు సంవత్సరాలు సహాయకుడిగా ఉన్నాడు. నటుడిగా ప్రయత్నించడం కోసం అక్కడి నుంచి కూడా బయటికి వచ్చేశాడు. పని లేకపోవడంతో పూట గడవడం కూడా కష్టమైంది. అదే సమయంలో దర్శకుడు తేజ తాను తీస్తున్న జై సినిమా కోసం నూతన నటులను అన్వేషిస్తున్నాడని తెలుసుకుని ఆడిషన్ కి హాజరై అందులో చిన్న పాత్ర చేజిక్కించుకున్నాడు. ఆ తరువాత 2000 దశాబ్దం నుంచి వేణు చిన్న చిన్న పాత్రల్లో నటిస్తూ ఉన్నాడు. సుమారు 200కి పైగా చిత్రాల్లో నటించాడు. కానీ కమర్షియల్ గా అంత గుర్తింపు రాలేదు. ఈటీవీలో ప్రసారమైన జబర్దస్త్ కార్యక్రమంలో వేణు వండర్స్ అనే పేరుతో ఒక బృందాన్ని నడిపాడు. కొంతకాలం తర్వాత మళ్ళీ సినిమాల మీదనే దృష్టి సారించాడు. తాను పుట్టిన ప్రాంతం, మనుషులు, సంస్కృతి నేపథ్యంలో బలగం సినిమా కథ రాసుకుని తానే దర్శకత్వం వహించాడు. ఈ సినిమా 2023 లో విడుదలై మంచి స్పందన లభించింది.

 వివాదం 
జబర్దస్త్ కార్యక్రమంలో ఒక ప్రదర్శనలో తమ కులాన్ని అవమానించారంటూ కొంతమంది ఇతని మీద దాడి చేశారు. ఈ దాడిని తెలుగు సినీ నటుల సంఘం ఖండించింది. దాడికి చేసిన వారిపై చర్య తీసుకోవాలని పోలీసులకు రిపోర్టు చేశారు.

 సినిమాలు 
+సంవత్సరంశీర్షికపాత్ర(లు)గమనికలుRef.2004జైవిద్యార్థి2005ధైర్యంప్రకాష్2006రణంభగవతి అనుచరులుకేడిరఘు స్నేహితుడుతమిళ సినిమాసీతకోక చిలుక2007జగడంనల్ల మహేష్మున్నాటిల్లుటక్కరితిరుపతి స్నేహితుడుగోదావకాలేజీ విద్యార్థి2008కంత్రికథానాయకుడుసికాకుళానికి చెందిన సిద్దుదోసె బాబుఅంకిత్, పల్లవి & స్నేహితులుసునీల్దొంగల బండికింగ్బొట్టు శీను అనుచరుడు2009కుర్రాడుకుమార్2010సాధ్యంమరో చరిత్రబాలు మరియు సంధ్య సహోద్యోగిడాన్ శీనుబార్ వెయిటర్యంగ్ ఇండియాకత్తి కాంత రావునల్ల శ్రీను2011నాకు ఓ లవర్వుండిపిల్ల జమీందార్బ్యాంకాక్2012నీకు నాకు డాష్ డాష్బాపినీడు పక్కవాడుదరువుసుడిగాడుఆటో డ్రైవర్అదృష్టవంతుడులక్కీ స్నేహితుడు2013జబర్దస్త్డాన్స్ మాస్టర్జఫ్ఫావేణు బొంగులనీడతాగుబోతు1000 అబద్దాలుసత్య స్నేహితుడుఅడ్డాఅత్తారింటికి దారేదిశశి కిడ్నాపర్మధుమతి2014జాతి గుర్రంతాగుబోతుబిల్లా రంగగలాటారా రా కృష్ణయ్యఅల్లుడు శీనులుంగీ బాబా స్నేహితుడుబూచమ్మ బూచోడుదిక్కులు చూడకు రామయ్యది ఎండ్వాచ్ మాన్లక్ష్మి రావే మా ఇంటికి2015బీరువాపులిటైగర్ స్నేహితుడుమంత్రం 2మిర్చి లాంటి కుర్రాడుబ్రూస్ లీ: ది ఫైటర్బ్రూస్ లీ స్నేహితుడుభలే మంచి రోజుఈసు2016సర్దార్ గబ్బర్ సింగ్ఒక్క అమ్మాయి తప్పాబాబు బంగారం2017కిట్టు ఉన్నాడు జాగ్రత్తనక్షత్రంమహానుభావుడుగల్ఫ్సోములుప్రేమతో మీ కార్తీక్2018రా రాబ్రాండ్ బాబుడైమండ్ బాబు అసిస్టెంట్నన్ను దోచుకుందువటేగిరిఅనగనగా ఓ ప్రేమకథ2019ఒకటే లైఫ్విక్కీవజ్ర కవచధార గోవిందారాజ్‌దూత్డొంక2020భార్య, ఐవర్మ స్నేహితుడు2021దృశ్యం 2ఆటో డ్రైవర్2023రంగ మార్తాండనిరీక్షణచీనుడబ్బింగ్ వెర్షన్ మాత్రమే విడుదలైందిబలగందర్శకుడు కూడాభోలా శంకర్శంకర్ స్నేహితుడు2024డార్లింగ్బాబా

 టెలివిజన్ 
+సంవత్సరంపనిపాత్రనెట్‌వర్క్2013జబర్దస్త్ETV2023సేవ్ ది టైగర్స్ రాఘవహాట్‌స్టార్

 మూలాలు 

వర్గం:తెలుగు సినిమా హాస్యనటులు